Kaunti ya Murang'a

Kuhusu mji, soma Murang'a

Kaunti ya Murang'a ni mojawapo ya kaunti za Kenya zilizopo baada ya katiba mpya ya Jamhuri ya Kenya kupatikana mwaka 2010.

Wakati wa sensa ya mwaka 2019 wakazi walikuwa 1,056,640 katika eneo la km2 2,524.2, msongamano ukiwa hivyo wa watu 419 kwa kilometa mraba.

Makao makuu yako Murang'a.

 Jiografia 
Kaunti ya Murang'a imepakana na Nyeri (kaskazini), Embu, Machakos (mashariki), Kiambu (kusini) na Nyandarua (magharibi).

Kaunti hii iko kati ya m 914 na m 3353 juu ya usawa wa bahari wastani. Sehemu za magharibi zimekaribia Milima Aberdare na hivyo kuinuka zaidi. Ina mito kadhaa inayotiririka kutoka vitako vya Milima Aberdare kuelekea magharibi ambapo hutiririsha maji katika Mto Tana.

Murang'a ina vilima na mabonde ambayo huwezesha mito kutiririka. Topografia hii huwa na madhara wakati wa mvua kubwa kwa sababu ya mporomoko wa ardhi. 

Udongo wa kaunti hii ni wa volkano ambao una rutuba inayowezesha kilimo. Murang'a huhusika katika kilimo cha kahawa, chai, ng'ombe wa maziwa na miti kama zao la biashara. 

Murang'a ina maeneo matatu ya tabianchi:
 Msitu wa mvua wa tropiki, magharibi karibu na Milima Aberdare
 Nusutropiki, maeneo ya kati
 Nusuyabisi, mashariki

 Utawala 
Kaunti ya Murang'a imegawiwa katika maeneo bunge yafuatayo:

Eneo bunge/kaunti ndogoKataKangemaKanyenya-Ini, Muguru, RwathiaMathioyaGitugi, Kiru, KamachariaKiharuWangu, Mugoiri, Mbiri, Kiharu Mjini, Murarandia, GaturiKigumoKahumbu, Muthithi, Kigumo, Kangari, KinyonaMaraguaKimorori/Wempa, Makuyu, Kambiti, Kamahuhu, Ichagaki, NgindaKandaraNg'araria, Muruka, Kagundu-Ini, Gaichanjiru, Ithiru, RuchuGatangaIthanga, Kakuzi/Mitubiri, Mugumo-Ini, Kihumbu-Ini, Gatanga, Kariara

Idadi ya wakazi katika kaunti ndogo (2019) 
Murang'a East 110,311
Kangema 80,447
Mathioya 92,814
Kahuro 88,193
Murang'a South 184,824
Gatanga 187,989
Kigumo 136,921
Kandara 175,098
Aberdare Forest 43

Tazama pia
Orodha ya mito ya kaunti ya Murang’a
 Wilaya ya Murang'a 
Wilaya ya Maragua

 Marejeo 

Jamii:Kaunti ya Murang'a
Jamii:Kaunti za Kenya